
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωση της 121/92 υπουργικής απόφασης «Κα¬ 
νονισμός λειτουργίας του Οργανισμού Επαγγελ¬ 


ματικής Εκπαίδευσης και Κατάρτισης (Ο.Ε.Ε.Κ.)». 1 

Τροποποίηση της 37308/13.12.95 απόφασης του τ. 

Περιφερειακού Διευθυντή Αθηνών. 2 

Σύσταση ιδίου Νομικού Προσώπου Δημοσίου Δικαίου 
με την επωνυμία «Σχολική Επιτροπή Β' Δημοτικού 

Σχολείου Ηγουμενίτσας». 3 

Έγκριση Οργανισμού Εσωτερικής Υπηρεσίας ΚΑΠΗ 

Πέρδικας. 4 

Τροποποίηση της 11088/25.4.91 απόφασης Νομάρχη 


για τη σύσταση ιδίου Κοινοτικού Νομικού Προσώ¬ 
που με την επωνυμία «Σχολική Επιτροπή Δημοτικού 
Σχολείου και Νηπιαγωγείου Επισκοπής Πεδιάδος» 5 
Τροποποίηση της 11087/25.4.91 απόφασης Νομάρχη 
για τη σύσταση ιδίου Κοινοτικού Νομικού Προσώ¬ 
που με την επωνυμία «Σχολική Επιτροπή Γυμνασίου 


και Λυκείου Επισκοπής Πεδιάδος». 6 

Σύσταση ιδίου Νομικού Προσώπου Δημοσίου Δικαίου 
στο Δήμο Νισύρου με την επωνυμία «Δημοτικός 

Οργανισμός Νεολαίας και Άθλησης Νισύρου». 7 

Σύσταση Δημοτικής Αναπτυξιακής Τεχνικής Επιχείρη¬ 
σης Δήμου Αφάντου Ν. Δωδεκανήσου. 8 

Σύσταση ιδίου Νομικού Προσώπου στο Δήμο Πετα¬ 
λούδων Ν. Δωδεκανήσου με την επωνυμία «Δημοτι¬ 
κός Οργανισμός Νεολαίας και Άθλησης Δήμου Πε¬ 
ταλούδων». 9 


ΑΠΟΦΑΣΕΙ Σ 

Αριθ. Α/7789 (1) 

Συμπλήρωση της 121/92 υπουργικής απόφασης «Κανονι¬ 
σμός λειτουργίας του Οργανισμού Επαγγελματικής 
Εκπαίδευσης και Κατάρτισης (Ο.Ε.Ε.Κ.)». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις των άρθρων 2,3, 8,9 και 11,του Νόμου 
2009/92 «Εθνικό Σύστημα Επαγγελματικής Εκπαίδευσης 


και Κατάρτισης και άλλες διατάξεις» (ΦΕΚ 18, τ. Α7 

14.2.92) , όπως αυτόςτροποποιήθηκε, συμπληρώθηκε και 
ισχύει. 

2) Την υπ’ αριθμ. 121/92 υπουργική απόφαση του 
Υπουργού Εθνικής Παιδείας και Θρησκευμάτων «Κανονι¬ 
σμός λειτουργίας του Οργανισμού Επαγγελματικής Εκ¬ 
παίδευσης και Κατάρτισης (Ο.Ε.Ε.Κ.) (ΦΕΚ 371, τ. Β'/ 

9.6.92) , όπως αυτή τροποποιήθηκε, συμπληρώθηκε και 
ισχύει με τις υπ’αριθμ. 1135/1992 (ΦΕΚ570τ. Β721.9.92), 
2036/92 (ΦΕΚ 702 τ. Β'/27.11.92), Ε/6527/93 (ΦΕΚ 580 τ. 
Β73.8.93), Ε/9118/93 (ΦΕΚ 767 τ. Β730.9.93), Ε5816/94 
(ΦΕΚ 360 τ. Β'/17.5.94), Ε/17045/94 (ΦΕΚ 809 τ. Β'/ 
26.10.94, Ε/2937/96 (ΦΕΚ 112 τ. Β727.2.96), Ε/9692/97 
(ΦΕΚ 528 τ. Β726.6.97), Ε/18920/97 (ΦΕΚ 1022 τ. Β'/ 
20.11.97) και 20092/98 (ΦΕΚ 61 τ. Β'/4.2.98), όμοιες της. 

3) Την υπ’ αριθμ. 4/7.2.2000 θέμα ιβ, Πράξη του Δ.Σ. του 
Ο.Ε.Ε.Κ. 

4) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Άρθρο 1 

Στην υπ’ αριθμ. 121/92, απόφαση του Υπουργού Εθνι¬ 
κής Παιδείας και θρησκευμάτων «Κανονισμός λειτουρ¬ 
γίας του Οργανισμού Επαγγελματικής Εκπαίδευσης και 
Κατάρτισης», (ΦΕΚ 371, τ. Β79.6.92), όπως αυτή τροπο¬ 
ποιήθηκε, συμπληρώθηκε και ισχύει με τις υπ’ αριθμ. δια¬ 
τάξεις των άρθρων 2, 3, 8, 9 και 11, του Νόμου 2009/92, 
«Εθνικό Σύστημα Επαγγελματικής Εκπαίδευσης και Κα¬ 
τάρτισης και άλλες διατάξεις» (ΦΕΚ 18 τ. Α'/14.2.92), 
όπως αυτός τροποποιήθηκε, συμπληρώθηκε και ισχύει 
όμοιές της, γίνονται οι παρακάτω συμπληρώσεις: 

Στο άρθρο 4, μετά την παράγραφο 5, προστίθενται πα¬ 
ράγραφοι 6 και 7, ως εξής: 

6. α) Διευθυντές και Αναπληρωτές Διευθυντές Δ.Ι.Ε.Κ. 
των Παραρτημάτων Δ.Ι.Ε.Κ. τοποθετούνται Υπάλληλοι 
των Κλάδων ΠΕ ή ΤΕ, σύμφωνα με τις ανάγκες στελέχω- 
σης του κάθε Δ.Ι.Ε.Κ., ή εκπαιδευτικοί Δευτεροβάθμιας 
Εκπαίδευσης, που διαθέτουν επαρκή εμπειρία σε θέματα 
Διοίκησης Σχολικών Μονάδων ή Σχολικών Εργαστηρια¬ 
κών Κέντρων. 

β) Προϊστάμενοι Διοικητικών Υπηρεσιών των Δ.Ι.Ε.Κ., 
τοποθετούνται υπάλληλοι του κλάδου ΠΕ ή ΤΕ, κατά πε¬ 
ρίπτωση ή εκπαιδευτικοί της Δευτεροβάθμιας Εκπαίδευ¬ 
σης. 

γ) Μέχρι να συντρέξουν όλες οι προϋποθέσεις επιλογής 
και τοποθέτησης Προϊσταμένων, σύμφωνα με τα ισχύο- 
ντα στο Δημόσιο, Προϊστάμενοι όλωντων Οργανικών Μο¬ 
νάδων της Κ.Υ. του Ο.Ε.Ε.Κ., πλην της Νομικής Υπηρε¬ 
σίας, Διευθυντές Δ.Ι.Ε.Κ. και Αναπληρωτές Διευθυντές 
Δ.Ι.Ε.Κ. και Παραρτημάτων Δ.Ι.Ε.Κ., καθώς και Προϊστά¬ 
μενοι των Διοικητικών Υπηρεσιών των Δ.Ι.Ε.Κ., τοποθε¬ 
τούνται μόνιμοι υπάλληλοι ΠΕ ή ΤΕ που υπηρετούν οργα¬ 
νικά ή με απόσπαση στον Ο.Ε.Ε.Κ. ή εκπαιδευτικοί της 
Δευτεροβάθμιας Εκπαίδευσης και ανήκουν στους κλά¬ 
δους που ορίζονται στις παραγράφους 6α και 6β του πα¬ 
ρόντος άρθρου. 

δ) Είναι δυνατή η τοποθέτηση ως Προϊσταμένων των 
υπηρεσιών της Κ.Υ. του Ο.Ε.Ε.Κ., Διευθυντών και Ανα¬ 
πληρωτών Διευθυντών Δ.Ι.Ε.Κ. και Παραρτημάτων 
Δ.Ι.Ε.Κ., και Προϊσταμένων Διοικητικών Υπηρεσιών των 
Δ.Ι.Ε.Κ. της χώρας και υπαλλήλων, χωρίς τα, τυχόν επι¬ 
πλέον για την τοποθέτηση αυτών, απαιτούμενα προσό¬ 
ντα, εφ’ όσον δεν υπάρχουν υποψήφιοι με τα προσόντα 
αυτά. 

ε) Ο ορισμός και η τοποθέτηση των, ως άνω, Προϊστα¬ 
μένων όλων των Οργανικών Μονάδων της Κ.Υ. του 
Ο.Ε.Ε.Κ., των Αναπληρωτών τους, των Διευθυντών και 
Αναπληρωτών Διευθυντών των Δ.Ι.Ε.Κ., των Αναπληρω¬ 
τών Διευθυντών ΠαραρτημάτωνΔ.Ι.Ε.Κ. και των Προϊστα¬ 
μένων των Διοικητικών Υπηρεσιών των Δ. I. Ε. Κ., γίνεται με 
απόφαση του Υπηρεσιακού και Πειθαρχικού Συμβουλίου 
του Ο.Ε.Ε.Κ. καιΠράξητου Προέδρουτου Ο.Ε.Ε.Κ. Μέχρι 
τη συγκρότηση του Υπηρεσιακού και Πειθαρχικού Συμ¬ 
βουλίου, οι, ως άνω, τοποθετήσεις γίνονται με απόφαση 
του Δ.Σ. του Ο.Ε.Ε.Κ. και πράξη του Προέδρου αυτού. 

στ) Η θητεία των Διευθυντών των Δ.Ι.Ε.Κ., των Αναπλη¬ 
ρωτών Διευθυντών Δ.Ι.Ε.Κ. και των Αναπληρωτών Διευ¬ 
θυντών ΠαραρτημάτωνΔ.Ι.Ε.Κ., ορίζεται σε δύο (2) χρό¬ 
νια, δυναμένη να παραταθεί για έξι (6) ακόμη μήνες, στα 
πλαίσια εξυπηρέτησης του συμφέροντος της υπηρεσίας, 
με απόφαση του Δ.Σ. του Ο.Ε.Ε. Κ., που εκτελείται με Πρά- 
ξη του Προέδρου, με την επιφύλαξη πάντοτε των διατά¬ 
ξεων της παραγράφου 5, του άρθρου 13, του Νόμου 
2009/92. 

7. Π ροκειμένου να γίνει ο ορισμός και η τοποθέτηση των 
Διευθυντών Δ.Ι.Ε.Κ. των Αναπληρωτών Διευθυντών 
Δ.Ι.Ε.Κ. και των Αναπληρωτών Διευθυντών Παραρτημά¬ 
των Δ.Ι.Ε.Κ., σύμφωνα με τις διατάξεις της παραγράφου 
6γ του παρόντος άρθρου, τηρείται η εξής διαδικασία: 

α) Η Διεύθυνση Διοικητικού του Ο.Ε.Ε.Κ. συντάσσει 
σχετική προκήρυξη, την οποία αναρτά στον Πίνακα Ανα¬ 
κοινώσεων του Ο.Ε.Ε.Κ., στους Πίνακες Ανακοινώσεων 
όλων των Δ.Ι.Ε.Κ. της Χώρας και τη δημοσιεύει σε δύο (2) 
τουλάχιστον εφημερίδες, καθημερινής κυκλοφορίας της 
Αθήνας, σε δύο διαδοχικές ημέρες. 

β) Στην προκήρυξη αναγράφονται οι, προς πλήρωση, 
θέσεις, τα προσόντα των υποψηφίων, τα απαιτούμενα δι- 
καιολογητικά και καλούνται οι ενδιαφερόμενοι, εντός μη¬ 
νάς από τη δημοσίευση της προκήρυξης, να υποβάλλουν 
στην Κ.Υ. του Ο.Ε.Ε.Κ./Διεύθυνση Διοικητικού, τις αιτή¬ 
σεις τους συνοδευόμενες από τα δικαιολογητικά που 
αναφέρονται στην προκήρυξη. 

γ) Μετά την εκπνοή της προθεσμίας υποβολής αιτήσε¬ 
ων, η Διεύθυνση Διοικητικού του Ο.Ε.Ε.Κ., συγκροτεί Τρι¬ 
μελή Επιτροπή με Πρόεδρο τον Διευθυντή Διοικητικού ή 
τον νόμιμο αναπληρωτή του και μέλη που ορίζονται από 
Διευθυντές Διευθύνσεων ή Προϊσταμένων Τμημάτων του 


Ο.Ε.Ε.Κ., που διαθέτουν επαρκή εμπειρία σε θέματα Διοί¬ 
κησης. 

δ) Η, εν λόγω, επιτροπή αφού εξετάσει τις υποβληθεί- 
σες αιτήσεις, απορρίπτει όσες εξ’ αυτών δεν πληρούν τις 
προϋποθέσεις που ορίζονται από τις διατάξεις της παρα¬ 
γράφου 6 του παρόντος άρθρου και της σχετικής προκή¬ 
ρυξης με αιτιολογημένη πράξη του και καλεί τους υπό¬ 
λοιπους σε συνέντευξη ενώπιον της σε ημέρα και ώρα 
που ορίζεται κατά την κρίση της, ενημερώνοντας προη¬ 
γουμένως τους ενδιαφερομένους εγγράφως, τρεις του¬ 
λάχιστον ημέρες ενωρίτερα. 

ε) Κατά τη συνέντευξη, συνεκτιμώνται η γενική συγκρό¬ 
τηση και παρουσία των υποψηφίων, καθώς και οι γνώσεις 
τους σε θέματα Διοίκησης ειδικότερα. Μετά το πέρας των 
συνεντεύξεων, η επιτροπή, κατά την κρίση της, συνεκτιμά 
τα ουσιαστικά και τυπικά προσόντα των υποψηφίων, τη 
γενική παρουσία τους κατά τη συνέντευξη και συντάσσει 
αξιολογικό πίνακα των υποψηφίων, ανά προκηρυχθείσα 
θέση, τον οποίο, με εισήγησή της, υποβάλλει στο Δ.Σ. του 
Ο.Ε.Ε.Κ. 

Εξαιρετικά, κατά το πρώτο εξάμηνο λειτουργίας 
Δ.Ι.Ε.Κ. ή Παραρτήματος Δ.Ι.Ε.Κ., μπορούν να τοποθε¬ 
τούνται ως Προσωρινοί Διευθυντές και Αναπληρωτές Δι¬ 
ευθυντές, όσοι πληρούν τις προϋποθέσεις των παραγρά¬ 
φων 6α και 6γ του παρόντος άρθρου, με απόφαση του 
Δ.Σ. του Ο.Ε.Ε.Κ., ύστερα από εισήγηση του Προέδρου 
του Ο.Ε.Ε.Κ. και χωρίς την τήρηση των διαδικασιών των 
εδαφίων α, β, γ, δ και ε της παραγράφου αυτής. 

Με την ίδια διαδικασία και εφ’ όσον, για οποιονδήποτε 
λόγο, κενωθεί μια θέση Διευθυντή Δ.Ι.Ε.Κ. ή Αναπληρωτή 
Διευθυντή Δ.Ι.Ε.Κ. ή Αναπληρωτή Διευθυντή Παραρτήμα¬ 
τος Δ.Ι.Ε.Κ., κατά τη διάρκεια εξαμήνου κατάρτισης, δύ- 
ναται να τοποθετείται προσωρινά, Διευθυντής ή Αναπλη¬ 
ρωτής Διευθυντής, μέχρι τη λήξη του εξαμήνου αυτού. 

Η προσωρινή ανάθεση καθηκόντων Διευθυντή Δ. I. Ε. Κ. ή 
Αναπληρωτή Διευθυντή Δ.Ι.Ε.Κ. ή Αναπληρωτή Διευθυ¬ 
ντή Παραρτήματος Δ.Ι.Ε.Κ., δύναται να παραταθεί για έξι 
(6) ακόμη μήνες, στο πλαίσιο εξυπηρέτησης του συμφέ¬ 
ροντος της υπηρεσίας και με την ίδια πάντοτε διαδικασία. 

Άρθρο 2 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαρτίου 2000 

Ο ΥΠΟΥΡΓΟΣ 

ΓΕΡΑΣΙΜΟΣ ΑΡΣΕΝΗΣ 

-♦- 

Αριθ.9413 (2) 

Τροποποίηση της 37308/13.12.95 απόφασης του τ. Περι¬ 
φερειακού Διευθυντή Αθηνών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Την 37308/13.12.95 απόφαση του Περιφερειακού Δι¬ 
ευθυντή Αθηνών που δημοσιεύτηκε στο ΦΕΚ 124/96 τ. Β’ 
και αφορά τη συγχώνευση Νομικών Προσώπων σε ένα Νο¬ 
μικό Πρόσωπο μετο όνομα:«ΔΗΜΟΤΙΚΟ ΠΟΛΙΤΙΣΤΙΚΟ ΚΕ¬ 
ΝΤΡΟ ΑΓΙΩΝ ΑΝΑΡΓΥΡΩΝ ΣΠΥΡΟΣ ΑΠΟΣΤΟΛΟΥ». 

2) Τις διατάξεις του άρθρου 203 του Π.Δ/τος 410/1995 
(Δ.Κ.Κ.). 

3) Τηναριθμ. 80/2000 απόφαση του Δημοτικού Συμβου¬ 
λίου του Δήμου Αγίων Αναργύρων, αποφασίζουμε: 

Τροποποιούμε το άρθρο 2της 37308/13.12.95 απόφα¬ 
σης του τ. Περιφερειακού Διευθυντή Αθηνών ως εξής: 

«Σκοπός του Νομικού Προσώπου είναι η ανάπτυξη 
πνευματικής και πολιτιστικής δραστηριότητας στην πε¬ 
ριοχή του Δήμου Αγίων Αναργύρων για την ανύψωση του 
πνευματικού και πολιτιστικού επιπέδου των πολιτών του 
Δήμου. Επίσης η μελέτη και η αντιμετώπιση προβλημά¬ 
των προστασίας του περιβάλλοντος, η αντιμετώπιση θε¬ 
μάτων εκπαίδευσης και κατάρτισης, τόσο στοντομέατης 
βελτίωσης των υποδομών όσο και σε επίπεδο παροχής 
υπηρεσιών. Για την υλοποίηση των σκοπών αυτών το Νο¬ 
μικό Πρόσωπο συνεργάζεται τόσο με τον Δήμο Αγίων 
Αναργύρων, όσο και με άλλα Νομικά Πρόσωπα Δημοσίου 
ή Ιδιωτικού Δικαίου του Δήμου». 

Επίσης τροποποιούμε την 37308/13.12.95 απόφαση 
του Περιφερειακού Διευθυντή Αθηνών με την προσθήκη 
της παραγράφου: 

«Το Νομικό Πρόσωπο εκπροσωπείται στο Δικαστήριο 
και σε κάθε Δημόσια Αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται, 
από τον Αντιπρόεδρο». 

Κατά τα λοιπά ισχύει ως έχει η 37308/13.12.95 απόφα¬ 
ση του Περιφερειακού Διευθυντή Αθηνών. 

Κάλυψη δαπάνης 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Αγίων 
Αναργύρων. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 27 Μαρτίου 2000 

Με εντολή Γ ενικού Γ ραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

-♦- 

Αριθ. 629 (3) 

Σύσταση ιδίου Νομικού Προσώπου Δημοσίου Δικαίου με 

την επωνυμία «Σχολική Επιτροπή Β' Δημοτικού Σχολεί¬ 
ου Ηγουμενίτσας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ. 410/95), ως και αυτές των άρθρων 
11 Ν. 2130/93, 2 Ν. 2307/95 καιδτουΝ. 1894/1990. 

2. Την αριθμ. 307/99 απόφαση του Δημοτικού Συμβου¬ 
λίου Ηγουμενίτσας, περί συστάσεως ιδίου Νομικού Προ¬ 
σώπου με την επωνυμία «Σχολική Επιτροπή Β'Δημοτικού 
Σχολείου Ηγουμενίτσας», αποφασίζουμε: 

1. Συστήνουμε στο Δήμο Ηγουμενίτσας του Νομού Θε¬ 
σπρωτίας ίδιο Νομικό Πρόσωπο με την επωνυμία «Σχολι¬ 
κή Επιτροπή Β'Δημοτικού Σχολείου Ηγουμενίτσας». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λπ. 

β) Η εκτέλεση μικρών έργων για την επισκευή και συ¬ 
ντήρηση των διδακτηρίων. 

γ) Η αποκατάσταση φθορών και ζημιών και επίπλων, 
εξοπλισμού και γενικά των διδακτικών εγκαταστάσεων. 


δ) Η φροντίδα για την εξεύ ρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με άλατα απα¬ 
ραίτητα για τη λειτουργία τους και γενικότερα η λήψη 
όλων των μέτρων που κρίνονται αναγκαία για τη στήριξη 
της διοικητικής λειτουργίας των σχολικών μονάδων. 

3. Το παραπάνω Νομικό Πρόσωπο θα διοικείται από πε¬ 
νταμελές Διοικητικό Συμβούλιο αποτελούμενο από: 

α) Ένα δημοτικό σύμβουλο, ως Πρόεδρο (ορίζεται με 
απόφαση του Δημοτικού Συμβουλίου). 

β) Ένανπολίτη, δημότη ή κάτοικο, ως μέλος (ορίζεται με 
απόφαση του Δημοτικού Συμβουλίου), 
γ) Τον εκάστοτε Διευθυντή του Σχολείου, 
δ) Έναν εκπρόσωπο του Συλλόγου γονέων και κηδεμό¬ 
νων. 

ε) Έναν εκπρόσωπο της μαθητικής κοινότητας. 

4. Η θητεία των μελώντου Διοικητικού Συμβουλίου ακο¬ 
λουθεί τη δημοτική περίοδο. 

Το Δ.Σ. εκλέγει Αντιπρόεδρο και Γ ραμματέα. 

5. Πόροι του Νομικού Προσώπου είναι: 

α. Ετήσια επιχορήγηση από το Δήμο Ηγουμενίτσας, 
β. Ετήσια επιχορήγηση του Κράτους, 
γ. Κάθε είδους εισφορές, δωρεές, κληρονομιές, κληρο¬ 
δοσίες. 

δ. Εισπράξεις από τα αντίτιμα των παρεχομένων πραγ¬ 
μάτων ή υπηρεσιών, 
ε. Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

Από τις διατάξεις της απόφασης αυτής προκαλείται δα¬ 
πάνη ποσού 5.000.000 δρχ., η οποία έχει προβλεφθεί 
στους οικείους κωδικούς του προϋπολογισμού τρέχο¬ 
ντος έτους του Δήμου Ηγουμενίτσας. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ηγουμενίτσα, 24 Μαρτίου 2000 

Με εντολή Γ ενικού Γ ραμματέα Περιφέρειας 
Η Διευθύντρια Δ/νσης Τοπ. Αυτ/σης & Διοίκησης 
ΑΛΕΞ. ΚΟΣΙΩΡΗ 

-♦- 

Αριθ. 1334 (4) 

Έγκριση Οργανισμού Εσωτερικής Υπηρεσίας ΚΑΠΗ 
Πέρδικας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις διατάξεις του άρθρου 26 Ν. 
1832/89 και του άρθρου 8παρ. 5 του Ν. 2307/95. 

2. Τις διατάξεις των άρθρων 1-4 του Ν. 1586/86, όπως 
τροποποιήθηκαν με τις διατάξεις του άρθρου 34 του Νό¬ 
μου 2190/94. 

3. Τις διατάξεις των Π.Δ. 37Α/87 και 22/90. 

4. Τις διατάξεις του άρθρου 29Ατου Ν. 1558/85 για τον 
έλεγχο των δαπανών που προκαλούν οι κανονιστικές δι¬ 
οικητικές πράξεις. 

5. Τη σύμφωνη γνωμοδότηση του Υπηρεσιακού Συμ¬ 
βουλίου του άρθρου 8 Ν. 2307/95, όπως διατυπώθηκε στο 
αριθμ. 1/2000 πρακτικό του. 

6. Την αριθμ. 262/99 απόφαση του Κοινοτικού Συμβου- 

λίου Πέρδικας, περί εγκρίσεως του Ο.Ε.Υ. του Κ.Α.Π.Η. 
Πέρδικας και την αριθμ. 17/98 απόφαση του Διοικητικού 
Συμβουλίου του ΚΑΠΗ, με την οποία καταρτίσθηκε ο 
Ο.Ε.Υ. του άνω Νομικού Προσώπου. 

7. Την αριθμ. 4336/29.8.97 απόφαση του Γενικού Γραμ- 
ματέα Περιφέρειας Ηπείρου, αναφορικά με την ανάθεση 
- μεταβίβαση αρμοδιοτήτων στους Διευθυντές Τοπικής 
Αυτοδιοίκησης και Διοίκησης, όπως τροποποιήθηκε και 
ισχύει μέχρι σήμερα, αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
ΚΑΠΗ Κοινότητας Πέρδικας, Νομού Θεσπρωτίας, που 
έχει ως εξής: 

Άρθρο 1 

Γ ενικά Καθήκοντα Υπαλλήλων 

Προϊστάμενος ΚΑΠΗ 

Προΐσταται υπάλληλοςτου κλάδου ΤΕ2 Κοινωνικών Λει¬ 
τουργών. 

Άρθρο 2 

Διάρθρωση - Διαβάθμιση θέσεων 

Οι κατηγορίες και οι κλάδοι του προσωπικού που θα 
στελεχώσουντο ΚΑΠΗ προβλέπονται από το Π.Δ. 37α/87 
και Π.Δ. 22/90 και οι θέσεις προσωπικού διαρθρώνονται 
και διαβαθμίζονται ως εξής: 

Θέσεις Διοικητικού Προσωπικού: 

Κατηγορία ΤΕ 

Μία (1) θέση ΤΕ2 Κοινωνικών Λειτουργών με διαβάθμι- 
ση Δ-Α. 

Μία (1) θέση ΤΕ 10 Φυσιοθεραπευτών με διαβάθμιση Δ¬ 
Α. 

Κατηγορία ΥΕ 

Μία (1) θέση ΥΕ15 Οικογενειακών Βοηθών με διαβάθμι- 
ση Ε-Β. 

Από τις διατάξεις της παρούσας απόφασης, προκαλεί- 
ται δαπάνη σε βάρος του προϋπολογισμού του ΚΑΠΗ, 
ύψους 3.000.000 δρχ., η οποία έχει προβλεφθεί στους οι¬ 
κείους κωδικούς του προϋπολογισμού τρέχοντος έτους 
του Νομικού Προσώπου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ηγουμενίτσα, 27 Μαρτίου 2000 

Με εντολή Γενικού Γραμματέα Περιφέρειας 
Η Διευθύντρια Δ/νσης Τοπ. Αυτ/σης & Διοίκησης 
ΑΛΕΞ. ΚΟΣΙΩΡΗ 
-♦- 

Αριθ. 8301 (5) 

Τροποποίηση της 11088/25.4.91 απόφασης Νομάρχη για 
τη σύσταση ιδίου Κοινοτικού Νομικού Προσώπου με 
την επωνυμία «Σχολική Επιτροπή Δημοτικού Σχολείου 
και Νηπιαγωγείου Επισκοπής Πεδιάδος». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις: 

α) Του άρθρου 203 του Π.Δ. 410/95. 

β) Του άρθρου 11 του Ν. 2130/93 και του άρθρου 2 παρ. 
12 του Ν. 2307/95. 

γ) Του άρθρου 5 παρ. 8 του Ν. 1894/90. 

2. Την αριθ. 11088/25.4.91 απόφαση Νομάρχη για τη 
σύσταση ιδίου Κοινοτικού Νομικού Προσώπου με την 


επωνυμία «Σχολική Επιτροπή Δημοτικού Σχολείου και Νη¬ 
πιαγωγείου Επισκοπής Πεδιάδος». 

3. Την αριθ. 16/1999 απόφαση του Δημοτικού Συμβου¬ 
λίου Επισκοπής με την οποία τροποποιείται η παραπάνω 
απόφαση Νομάρχη ως προς την σύνθεση του Διοικητικού 
Συμβουλίου. 

4. Την αριθ. 5972/3.8.98 απόφασή μας «ορισμός ειση¬ 
γητών και μεταβίβαση εξουσίας υπογραφής «Με εντολή 
Γενικού Γραμματέα» αποφάσεων, εγγράφων και άλλων 
πράξεων στο Γενικό Διευθυντή, στους Προϊστάμενους 
Δ/νσεων, Τμημάτων και ΓραφείωντωνΥπηρεσιώντης Πε¬ 
ριφέρειας», αποφασίζουμε: 

Τροποποιούμε την αριθ. 11088/25.4.91 απόφαση Νο¬ 
μάρχη για τη σύσταση ιδίου Κοινοτικού Νομικού Προσώ¬ 
που με την επωνυμία «Σχολική Επιτροπή Δημοτικού Σχο¬ 
λείου και Νηπιαγωγείου Επισκοπής» ως εξής: 

Το Νομικό Πρόσωπο γίνεται Δημοτικό και ως προς το 
πρώτο μέλος του Διοικητικού Συμβουλίου όπου αναφέ- 
ρεται ο εκάστοτε Πρόεδρος της Κοινότητας Επισκοπής 
αντικαθίσταται με «ο Δήμαρχος ή άλλο μέλος αιρετό ή μη 
που ορίζεται από αυτόν». 

Κατά τα λοιπά ισχύει η παραπάνω απόφαση. 

Με την παρούσα δεν προκαλείται επιπλέον δαπάνη σε 
βάρος του προϋπολογισμού του Δήμου Επισκοπής για το 
παρόν και τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 22 Μαρτίου 2000 

Με εντολή Γ ενικού Γ ραμματέα Περιφέρειας 
Η Γενική Διευθύντρια 
ΜΑΡΙΑ ΛΥΓΙΔΑΚΗ - ΙΩΑΝΝΙΔΟΥ 

-♦- 

Αριθ. 8302 (6) 

Τροποποίηση της 11087/25.4.91 απόφασης Νομάρχη για 
τη σύσταση ιδίου Κοινοτικού Νομικού Προσώπου με 
την επωνυμία «Σχολική Επιτροπή Γυμνασίου καιΛυκεί- 
ου Επισκοπής Πεδιάδος». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις: 

α) Του άρθρου 203 του Π.Δ. 410/95. 

β) Του άρθρου 11 του Ν .2130/93 και του άρθρου 2 παρ. 
12τουΝ. 2307/95. 

γ) Του άρθρου 5παρ. 8του Ν. 1894/90. 

2. Την αριθ. 11087/25.4.91 απόφαση Νομάρχη για τη 
σύσταση ιδίου Κοινοτικού Νομικού Προσώπου με την 
επωνυμία «Σχολική Επιτροπή Γ υμνασίου και Λυκείου Επι¬ 
σκοπής». 

3. Την αριθ. 17/1999 απόφαση του Δημοτικού Συμβου¬ 
λίου Επισκοπής με την οποία τροποποιείται η παραπάνω 
απόφαση Νομάρχη ως προς την σύνθεση του Διοικητικού 
Συμβουλίου. 

4. Την αριθ. 5972/3.8.98 απόφασή μας «ορισμός ειση¬ 
γητών και μεταβίβαση εξουσίας υπογραφής «Με εντολή 
Γενικού Γραμματέα» αποφάσεων, εγγράφων και άλλων 
πράξεων στο Γενικό Διευθυντή, στους Προϊστάμενους 
Δ/νσεων, Τμημάτων και Γ ραφείων των υπηρεσιών της Πε¬ 
ριφέρειας», αποφασίζουμε: 

Τροποποιούμε την αριθ. 11087/25.4.91 απόφαση Νο¬ 
μάρχη για τη σύσταση ιδίου Κοινοτικού Νομικού Προσώ- 

που με την επωνυμία «Σχολική Επιτροπή Γυμνασίου και 
Λυκείου Επισκοπής» ως εξής: 

Τοπαραπάνω Νομικό Πρόσωπο γίνεται Δημοτικό και ως 
προς το πρώτο μέλος του Διοικητικού Συμβουλίου όπου 
αναφέρεται ο εκάστοτε Πρόεδρος της Κοινότητας αντι¬ 
καθίσταται με «ο Δήμαρχος ήάλλο μέλος αιρετό ή μη που 
ορίζεται από αυτόν». 

Κατά τα λοιπά ισχύει η παραπάνω απόφαση. 

Με την παρούσα δεν προκαλείται επιπλέον δαπάνη σε 
βάρος του προϋπολογισμού του Δήμου Επισκοπής για το 
παρόν και τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 22 Μαρτίου 2000 

Με εντολή Γ ενικού Γ ραμματέα Περιφέρειας 
Η Γενική Διευθύντρια 
ΜΑΡΙΑΛΥΓΙΔΑΚΗ - ΙΩΑΝΝΙΔΟΥ 

-♦- 

Αριθ. 128 ^7) 

Σύσταση ιδίου Νομικού Προσώπου Δημοσίου Δικαίου στο 
Δήμο Νισύρου με την επωνυμία «Δημοτικός Οργανι¬ 
σμός Νεολαίας και Άθλησης Νισύρου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 203 του Π.Δ/τος 410/95 
«Δημοτικός και Κοινοτικός Κώδικας». 

2. Τις διατάξεις του άρθρου 7 του Ν. 2503/97 και την 
αριθ. 4699/29.8.97 απόφαση του Γενικού Γ ραμματέα Πε¬ 
ριφέρειας. 

3. Την αριθ. 248/99 απόφαση του Δημοτικού Συμβουλί¬ 
ου Δήμου Νισύρου, αποφασίζουμε: 

Επικυρώνουμε την αριθ. 248/99 απόφαση του Δημοτι¬ 
κού Συμβουλίου Δήμου Νισύρου περί σύστασης Νομικού 
Προσώπου Δημοσίου Δικαίου, η οποία έχει ως εξής: 

Συνιστάται στο Δήμο Νισύρου του Νομού Δωδεκανή- 
σου, ίδιο Νομικό Πρόσωπο ως Ίδρυμα με την επωνυμία 
«Δημοτικός Οργανισμός Νεολαίας και Άθλησης Δήμου 
Νισύρου». 

Άρθρο 2 

Σκοπός του Νομικού Προσώπου είναι η προαγωγή και 
ανάπτυξη της σωματικής και αθλητικής αγωγής των κα¬ 
τοίκων, παιδιών, νέων και ενηλίκων της περιφέρειας του 
Δήμου Νισύρου, μέσα από τη δημιουργική απασχόληση 
και ψυχαγωγία τους στον ελεύθερο χρόνο τους με πολύ¬ 
μορφες γυμναστικές και αθλητικές δραστηριότητες. 

Άρθρο 3 

Ο Οργανισμός επιδιώκει την εξυπηρέτηση του σκοπού 
του με τα εξής μέσα: 

1. Τη συντήρηση, βελτίωση και σωστή λειτουργία των 
υπαρχόντων αθλητικών εγκαταστάσεων του Δήμου, κα¬ 
θώς και τη δημιουργία νέων αθλητικών χώρων, γυμνα¬ 
στηρίων και κέντρων παιδικής χαράς. 

2. Τη λειτουργία σε όλη τη διάρκεια του χρόνου, προ¬ 
γραμμάτων μαζικού αθλητισμού, που θα καλύπτουν τις 
ανάγκες κατά ηλικία, φύλο και ενδιαφέροντα. 


3. Την ολόπλευρη οικονομική και οργανωτική ενίσχυση 
του αθλητικού σωματείου που εδρεύει στο Δήμο. 

4. Τη διοργάνωση αθλητικών αγώνων και εκδηλώσεων. 

5. Τη στήριξη του σχολικού αθλητισμού στασχολείατου 
νησιού. 

6. Την προώθηση οποιοσδήποτε άλλης δραστηριότη¬ 
τας που σχετίζεται με τον αθλητισμό και τη σωματική 
άσκηση. 

Άρθρο 4 

Το Νομικό Πρόσωπο εκπροσωπείται στα δικαστήρια και 
σε κάθε άλλη Αρχή από τον Πρόεδρο, και όταν αυτός 
απουσιάζει ή κωλύεται από τον Αντιπρόεδρο. 

Άρθρο 5 

Πόροι του Νομικού Προσώπου είναι: 

1. Η ετήσια επιχορήγηση του Δήμου Νισύρου. 

2. Οι τυχόν επιχορηγήσεις της Γενικής Γραμματείας 
Αθλητισμού, συναρμόδιων Υπουργείων, του Υπουργείου 
Αιγαίου, της Νομαρχιακής Αυτοδιοίκησης και κάθε άλλης 
κρατικής ή δημόσιας υπηρεσίας. 

3. Κάθε είδους εισφορές, χορηγίες, δωρεές, κληρονο¬ 
μιές ή κληροδοσίες. 

4. Εισπράξεις από το αντίτιμο περιεχομένων από τον 
Οργανισμό υπηρεσιών και εμπορευμάτων. 

5. Έσοδα από παραχώρηση διαφημιστικών χώρων ή εκ- 
μίσθωση αναψυκτηρίων κ.ά. καταστημάτων. 

6. Κάθε άλλη νόμιμη πρόσοδος. 

Άρθρο 6 

Το Διοικητικό Συμβούλιο μπορεί να συγκροτεί επιτρο¬ 
πές για την προπαρασκευή, επεξεργασία και υλοποίηση 
συγκεκριμένων αντικειμένων του προγράμματος του. 

Άρθρο 7 

Οι διατάξεις του Κώδικα Δήμων και Κοινοτήτων για τη 
λειτουργίατου Δ.Σ., την εποπτεία, τους πόρους καιτην οι¬ 
κονομική διοίκηση των Νομικών Προσώπων του Δήμου, 
εφαρμόζονται και σ’ αυτό το Νομικό Πρόσωπο. 

Άρθρο 8 

Τα θέματα σχετικά με τη διοίκηση και τη διαχείριση του 
Νομικού Προσώπου, ρυθμίζονται με τον κανονισμό διοί¬ 
κησης και διαχείρισης και με τον εσωτερικό κανονισμό 
λειτουργίας του, οι οποίοι ψηφίζονται από το Δημοτικό 
Συμβούλιο. 

Ακροτελεύτια Διάταξη 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου οικονο¬ 
μικού έτους 2000 ποσού 5.000.000 δρχ. (Κ.Α. 211,9β) και 
για τα επόμενα έτη το ύψος της οποίας δεν μπορεί να υπο¬ 
λογιστεί. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Κως, 22 Μαρτίου 2000 

Με εντολή Γενικού Γ ραμματέα Περιφέρειας 
Ο Διευθυντής Τοπ. Αυτ/σης & Δ/νσης Δωδ/νήσου 

ΡΙΖΟΣ ΡΙΖΟΠΟΥΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Αριθ. 1091 (8) 

Σύσταση Δημοτικής Αναπτυξιακής Τεχνικής Επιχείρησης 
Δήμου Αφάντου Ν. Δωδεκανήσου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις του Ν. 2539/97 και του Ν. 2503/97. 

2) Το άρθρο 1 του Ν. 2647/98. 

3) Το άρθρο 277 του Π.Δ. 410/95 (ΔΚΚ). 

4) Την αριθμ. 136/99 απόφαση του Δημοτικού Συμβου¬ 
λίου Αφάντου, περί σύστασης επιχείρησης με την επωνυ¬ 
μία «Δημοτική Αναπτυξιακή Τεχνική Επιχείρηση Αφά¬ 
ντου». 

5) Τη σχετική οικονομοτεχνική μελέτη. 

6) Το αριθμ. 70/31.1.2000 έγγραφο του Γραφείου Σχε- 
διασμού και Ανάπτυξης Δωδεκανήσου, με το οποίο γνω- 
μοδοτεί ότι η πιο πάνω Επιχείρηση είναι βιώσιμη, αποφα¬ 
σίζουμε: 

Εγκρίνουμε τη σύσταση της Δημοτικής Αναπτυξιακής Τε¬ 
χνικής Επιχείρησης Δήμου Αφάντου της οποίαςτο όνομα, ο 
σκοπός, η διοίκηση και οι πόροιτης ορίζονται ως εξής: 

1. Επωνυμία: «ΔΗΜΟΤΙΚΗ ΑΝΑΠΤΥΞΙΑΚΗ ΤΕΧΝΙΚΗ 
ΕΠΙΧΕΙΡΗΣΗ ΑΦΑΝΤΟΥ». 

2) Σκοπός: α) Η έρευνα και τεκμηρίωση για την Περιφε¬ 
ρειακή Ανάπτυξη. 

β) Η επιτελική - τεχνική υποστήριξη του προγραμματι¬ 
σμού της ανάπτυξης της τοπικής κοινωνίας. 

γ) Η εκπόνηση ή επίβλεψη εκπόνησης, ή επίβλεψη 
εφαρμογής μελετών. 

δ) Παροχή συμβουλών. 

ε) Πληροφόρηση, δημοσιότητα, δημόσιες και διεθνείς 
σχέσεις. 

στ) Τεχνική υποστήριξη - παροχή υπηρεσιών στα ΜΜΕ 
της περιοχής. 

ζ) Οργάνωση ευρωπαϊκού κέντρου πληροφοριών. 

η) Προστασία του περιβάλλοντος. 

θ) Πρόγραμμα μελετών και τεχνικής βοήθειας, πραγμα¬ 
τοποιούμενο στους τομείς παρέμβασης του Ευρωπαϊκού 
Κοινωνικού Ταμείου. 

ι) Κατασκευές, επισκευές κτιρίων, μηχανημάτων και λοι¬ 
πών εγκαταστάσεων. 

κ) Εκμετάλλευση παραλιών και διαχείρηση ακίνητης δη¬ 
μοτικής περιουσίας. 

λ) Συντηρήσεις παντός είδους κοινωφελών εγκαταστά¬ 
σεων. 

3. Διάρκεια της επιχείρησης θα είναι πενήντα (50) έτη. 

4. Έδρα της επιχείρησης ορίζεται ο Δήμος Αφάντου. 

5. Διοίκηση: Η επιχείρηση θα διοικείται από επτά (7) μέ¬ 
λη, από τα οποία τα τέσσερα (4) θα είναι αιρετά (Δημοτι¬ 
κοί Σύμβουλοι) και τα τρία δημότες του Δήμου μας που 
έχουν πείρα ή γνώση σχετικά με το αντικείμενο της επι¬ 
χείρησης. 

6. Πόροι: Ο Δήμος θα διαθέσει στην επιχείρηση ποσό 
δέκα εκατομμύρια δρχ. (10.000.000) το οποίο θα αποτε¬ 
λείτο αρχικό κεφάλαιό της. 

Οι πόροι της επιχείρησης θα είναι τα έσοδα από την πα¬ 
ροχή υπηρεσιών και γενικά την άσκηση της δραστηριότη- 
τάς της, οι πρόσοδοι από την περιουσία της, τα δάνεια, ει¬ 
σφορές, οι δωρεές, οι λοιπές επιχορηγήσεις και φυσικά η 
διάθεση κεφαλαίων του Δήμου Αφάντου. 

7. Διάλυση: Η επιχείρηση θα διαλυθεί στις εξής περι¬ 
πτώσεις: 


Α) Με απόφαση του Δ.Σ. με απόλυτη πλειοψηφίατων με¬ 
λών του. 

Β) Με τη λήξη της χρονικής διάρκειά της. 

Γ) Σε περίπτωση πτωχεύσεως. 

8. Εκκαθάριση: Τη διάλυση της επιχείρησης ακολουθεί 
η εκκαθάριση. Η εκκαθάριση θα γίνει από τρεις εκκαθαρι- 
στές, που θα οριστούν από το Δ.Σ. 

Η παρούσα προκαλεί δαπάνη σε βάρος του προϋπολο¬ 
γισμού του Δήμου Αφάντου οικον. έτους 2000, ύψους 
10.000.000 για το οποίο έχει αναγραφεί σχετική πίστωση. 
Τα επόμενα τέσσερα έτη δεν προκαλεί δαπάνη σε βάρος 
του προϋπολογισμού του Δήμου Αφάντου. 

Ρόδος, 14 Μαρτίου 2000 

Με εντολή Γ ενικού Γ ραμματέα Περιφέρειας 
Ο Διευθυντής Τοπ. Αυτ/σης & Δ/νσης Δωδ/νήσου 
ΡΙΖΟΣ ΡΙΖΟΠΟΥΛΟΣ 

-Φ- 

Αριθ. 1943 (9) 

Σύσταση ιδίου Νομικού Προσώπου στο Δήμο Πεταλού¬ 
δων Ν. Δωδεκανήσου με τη ν επωνυ μία «Δη μοτικός Ο ρ- 
γανισμός Νεολαίας και Άθλησης Δήμου Πεταλού¬ 
δων». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις του άρθρου 1 του Ν. 2539/97, του άρ¬ 
θρου 1 του Ν. 2469/97 και του Ν. 2647/98. 

2) Τις όμοιες του άρθρου 203 του Π.Δ. 410/95 και του Ν. 
2307/95. 

3) Την αριθμ. 378/99 απόφαση του Δημοτικού Συμβου¬ 
λίου Πεταλούδων, αποφασίζουμε: 

Συστήνουμε στο Δήμο Πεταλούδων Δημοτικό Νομικό 
Πρόσωπο του οποίου, το όνομα, ο σκοπός, η διοίκηση και 
οι πόροι του ορίζονται με τα παρακάτω άρθρα: 

Άρθρο 1 

Συνίσταται στο Δήμο Πεταλούδων του Νομού Δωδεκα¬ 
νήσου ίδιο Νομικό Πρόσωπο, ως ίδρυμα με την επωνυμία 
«Δημοτικός Οργανισμός Νεολαίας και Άθλησης Δήμου 
Πεταλούδων». 

Άρθρο 2 

Σκοπός του Νομικού Προσώπου είναι η προαγωγή και 
ανάπτυξη της σωματικής, πνευματικής, ηθικής και αισθη¬ 
τικής αγωγής των κατοίκων και ιδιαίτερα των παιδιών και 
των νέων της Περιφέρειας Δήμου Πεταλούδων. 

Η επιστημονική αντιμετώπιση και επίλυση των ειδικών 
προβλημάτων της επικοινωνίας και σχέσεων των μελών 
των οικογενειών και ειδικότερα των σχέσεων γονέων - παι¬ 
διών. Η δημιουργική απασχόληση και ψυχαγωγία των παι¬ 
διών και των νέων στον ελευθέρο χρόνο τους, η ενθάρ¬ 
ρυνση της ανώτατης συνεργασίας αυτενέργειας και πρω¬ 
τοβουλίας, καθώς και η ενθάρρυνση της ενεργητικής 
συμμετοχής τους στα προβλήματα και προγράμματα του 
Δήμου που τους αφορούν. 

Η ενημέρωση της νεολαίας στις σύγχρονες μεθόδους 
επιστήμης και τεχνολογίας και η διάδοση του Πολιτισμού 
και της Ιστορίας του τόπου. 

Η μελέτη των τρόπων και μέσων για την προσαρμογή 
των παιδιών και των νέων στο κοινωνικό σύνολο ως συνει¬ 
δητοί και ενεργητικοί δημοκρατικοί πολίτες. 

Η δημιουργία και λειτουργία αθλητικών κέντρων και γυ¬ 
μναστηρίων, χώρων αθλοπαιδιών και γυμναστικής έτσι 
που να καλύπτονται οι αυξημένες ανάγκες για άθληση 
των συμπολιτών μας, ιδιαίτερα των νέων. 

Η ανάπτυξη μαζικού αθλητισμού για να καλυφθούν οι 
ανάγκες κατά ηλικία, ενδιαφέροντα κ.λ.π. 

Η καλλιέργεια των σωματικών και πνευματικών ικανοτή¬ 
των, καλλιέργεια φίλαθλου συναγωνιστικού πνεύματος, 
μακριά από φανατισμούς, ανταγωνισμούς και κερδοσκο¬ 
πικούς στόχους και η κοινωνικοποίηση των συμπολιτών 
μας. 

Άρθρο 3 

Ο Οργανισμός επιδιώκει την εξυπηρέτηση του σκοπού 
του με τα εξής μέσα: 

α) Με την ίδρυση και λειτουργία κέντρων αθλητισμού, 
με τη διοργάνωση αγώνων ποδοσφαίρου, μπάσκετ, βό- 
λεϋ, στίβου, ποδηλασίας και κολύμβησης, κέντρων παιδι¬ 
κής χαράς, κέντρων αναψυχής και δημιουργικής αξιοποί¬ 
ησης του ελεύθερου χρόνου, βιβλιοθηκών κ.λπ. στο κέ¬ 
ντρο και στις συνοικίες για την ψυχαγωγία και απα¬ 
σχόληση των νέων στις ελεύθερες ώρες τους και για την 
ανάπτυξη του εξωσχολικού αθλητισμού. 

β) Με την κατάρτιση και εκτέλεση προγραμμάτων μορ¬ 
φωτικών και πολιτιστικών εκδηλώσεων των νέων. 

γ) Με την ενθάρρυνση του πνεύματος πρωτοβουλίας 
και αυτενέργειας των νέων στην εκπόνηση και εκτέλεση 
των προγραμμάτων αυτών και 

δ) Με τη δημιουργία κάθε μορφής δραστηριότητας που 
στοχεύει στην προώθηση των σκοπών του Οργανισμού. 

Άρθρο 4 

Το Νομικό Πρόσωπο διοικείται από εντακαμελές Διοι¬ 
κητικό Συμβούλιο, το οποίο ορίζεται μαζί με τους αναπλη¬ 
ρωτές του από το Δημοτικό Συ μβούλιο. Π ρόεδρος του Δι¬ 
οικητικού Συμβουλίου είναι ο Δήμαρχος ή άλλος μέλος αι¬ 
ρετό ή μη, που ορίζεται από αυτόν. 

Η θητεία των μελών του Διοικητικού Συμβουλίου θα 
ακολουθεί τη Δημοτική περίοδο. 

Ο Πρόεδρος και όταν αυτός κωλύεται ή απουσιάζει, ο 
Αντιπρόεδρος εκπροσωπεί το Νομικό Πρόσωπο στα Δι¬ 
καστήρια και κάθε αρχή. 

Άρθρο 5 

Για την κατάρτιση και υλοποίηση του προγράμματος 
δράσηςτου Οργανισμού, Επιτροπή που εκάστοτε θα ορί¬ 
ζεται από το Διοικητικό Συμβούλιο θα προβαίνεια σε ει¬ 
σηγήσεις, επεξεργασία των θεμάτων και παροχή συμ¬ 
βουλών προς την Διοίκηση του Οργανισμού. 


Ειδικότερα η Επιτροπή θα απαρτίζεται από εκπροσώ¬ 
πους όλωντων Υπηρεσιών και φορέωντου Δήμου που κα¬ 
τά το αντικείμενο του προγράμματος εμπλέκονται σ’ αυ¬ 
τό, όπως πολιτικές νεολαίες, σύλλογοι λειτουργών εκπαί¬ 
δευσης, σπουδαστικοί σύλλογοι, Ιδμελή συμβούλια 
Γυμνασίων και Λυκείων, αθλητικές οργανώσεις, αθλητικά 
σωματεία και σύλλογοι, εφορίες σταδίων, Γυμναστηρίων 
και Αθλητικών κέντρων, Υπηρεσίες Εκπαίδευσης και 
άθλησης κ.λπ. 

Επίσης για ειδικά θέματα το Διοικητικό Συμβούλιο μπορεί 
να ορίζει Επιτροπές για τη μελέτη και επεξεργασία τους. 

Άρθρο 6 

Πόροι του Οργανισμού είναι: 

1. Η ετήσια επιχορήγηση του Δήμου Πεταλούδων η 
οποία ανέρχεται στο ποσό των 20.000.000 ετησίως. Το 
ποσό αυτό έχει προβλεφθεί στο προϋπολογισμό του Δή¬ 
μου οικονομικού έτους 2000. 

2. Τυχούσα επιχορήγηση του Κράτους. 

3. Κάθε είδους εισφορές δωρεές, κληρονομιές, κληρο¬ 
δοσίες. 

4. Εισπράξεις από το αντίτιμο τυχόν παρεχομένων 
πραγμάτων ή Υπηρεσιών. 

5. Πρόσοδοι από την περιουσία του. 

Άρθρο 7 

Οι διατάξεις του κώδικα Δήμων και Κοινοτήτων για τη 
λειτουργία του Διοικητικού Συμβουλίου και την εποπτεία, 
τους πόρους και την οικονομική διοίκηση των Νομικών 
Προσώπων του Δήμου εφαρμόζονται και σ’ αυτό το Νομι¬ 
κό Πρόσωπο. 

Άρθρο 8 

Τα θέματα σχετικά με τη διοίκηση και τη διαχείριση του 
Νομικού Προσώπου ρυθμίζονται με τον κανονισμό που 
ψηφίζεται από το Δημοτικό Συυβουλιο. 

Η παρούσα απόφαση προκαλεί δαπάνη στον προϋπο¬ 
λογισμό του Δήμου οικονομικού έτους 2000, η οποία 
ανέρχεται στο ποσό των 20.000.000 δρχ. και θα βαρύνει 
την πίστωση του Κ.Α. 2/212 4. 

Γ ια τα επόμενα τέσσερα έτη προκαλεί ομοίως την ίδια 
δαπάνη. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ρόδος, 29 Φεβρουάριου 2000 

Με εντολή Γ ενικού Γ ραμματέα Περιφέρειας 
Ο Διευθυντής Τοπ. Αυτ/σης & Δ/νσης Δωδ/νήσου 
ΡΙΖΟΣ ΡΙΖΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤΟΡ* ΡΑΧ52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θ 1.0Γ 
θ-ΙΠΗίΙ: \Λ/θ5ΐΠ35ΐθΓ @ θί·9Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 -5230 841 
5225 713-5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
8σέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































